Συμμετοχή της Ελλάδας στη Eurovision 2008

Η Ελλάδα συμμετείχε στον Διαγωνισμό Τραγουδιού Eurovision 2008 που πραγματοποιήθηκε στις 20, 22 και 24 Μαΐου στο Βελιγράδι της Σερβίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα, ο οποίος διεξήχθη στις 27 Φεβρουαρίου 2008. Νικήτρια αναδείχθηκε η Καλομοίρα με το τραγούδι «Secret Combination», το οποίο κατέληξε στην 3η θέση του τελικού της Eurovision, με 218 βαθμούς. 

 Ιστορικό 
Πριν το διαγωνισμό του 2008, η Ελλάδα συμμετείχε στη Eurovision είκοσι οκτώ φορές από το ντεμπούτο της το 1974. Το έθνος κέρδισε το διαγωνισμό μία φορά, το 2005 με το τραγούδι "My Number One" ερμηνευμένο από την Έλενα Παπαρίζου. Μετά την εισαγωγή των ημιτελικών το 2004, η Ελλάδα καταφέρνει πάντα να προκριθεί στον τελικό. Ανάμεσα στα χρόνια 2004 με 2007, το έθνος επέτυχε τέσσερα συνεχόμενα πλασαρίσματα στην πρώτη δεκάδα.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
 Πριν τη Eurovision 

 Ελληνικός Τελικός 2008 
Ο εθνικός τελικός διεξήχθη στις 27 Φεβρουαρίου 2008 στο Αθηνών Αρένα, με παρουσιάστριες τις Μπέτυ και Ματθίλδη Μαγγίρα. Ο τελικός μεταδόθηκε στη ΝΕΤ στην Ελλάδα, δορυφορικά από την ERT World και διαδικτυακά από την ιστοσελίδα της ΕΡΤ και της Eurovision.

 Συμμετέχοντες 
Στις 17 Δεκεμβρίου 2007, η ΕΡΤ ανακοίνωσε τους τρεις καλλιτέχνες που θα συμμετάσχουν στον εθνικό τελικό, οι οποίοι είχαν προθεσμία μέχρι τις 25 Ιανουαρίου 2008 να καταθέσουν τη συμμετοχή τους. Στις 6 Φεβρουαρίου 2008, κυκλοφόρησαν σε συνέντευξη τύπου στο ξενοδοχείο Hilton τα τρία υποψήφια τραγούδια.
+Συμμετέχοντες Ελληνικού Τελικού 2008ΚαλλιτέχνηςΤραγούδιΔημιουργοίΔισκογραφικήΚαλομοίρα"Secret Combination"Κωνσταντίνος Παντζής, Ποσειδώνας ΓιαννόπουλοςHeaven MusicΚώστας Μαρτάκης"Always and Forever"Δημήτρης Κοντόπουλος, Βίκυ ΓεροθόδωρουSony BMGΧρύσπα"A Chance to Love"Μάριος Ψιμόπουλος, Αντώνης ΠαππάςMinos EMI

 Τελικός 
Ο εθνικός τελικός διεξήχθη στις 27 Φεβρουαρίου 2008. Νικήτρια αναδείχθηκε η Καλομοίρα με το τραγούδι «Secret Combination», συγκεντρώνοντας 50.3% των συνολικών ψήφων. Το αποτέλεσμα καθορίστηκε από το τηλεοπτικό κοινό μέσω τηλεφώνου ή SMS (60%) και από μία πενταμελή ελληνική κριτική επιτροπή (40%), η οποία αποτελείται από τους:
+Κριτική ΕπιτροπήΜέλοςΙδιότηταΜίμης ΠλέσσαςΣυνθέτης (Πρόεδρος)Χρήστος ΔάντηςΤραγουδιστής, συνθέτηςΤζώνη ΚαλημέρηςΔιευθύνων Σύμβουλος ΕΡΤΔημήτρης ΓόντικαςΓενικός Διευθυντής Τηλεόρασης ΕΡΤΑντώνης ΑνδρικάκηςΣτιχουργός, Γενικός Διευθυντής Ραδιοφωνίας ΕΡΤ
Αποτελέσματα Ελληνικού Τελικού 2008Σειρά εμφάνισηςΚαλλιτέχνηςΤραγούδιΠοσοστό (%)Θέση1Χρύσπα"A Chance to Love" 15.932Κώστας Μαρτάκης"Always and Forever" 33.823Καλομοίρα"Secret Combination"50.31

 Στη Eurovision 
μικρογραφία|Η Καλομοίρα στη σκηνή της Eurovision στον πρώτο ημιτελικό.
Ο Διαγωνισμός Τραγουδιού Eurovision 2008 πραγματοποιήθηκε στη Belgrade Arena στο Βελιγράδι της Σερβίας και αποτελέστηκε από δύο ημιτελικούς που πραγματοποιήθηκαν στις αντίστοιχες ημερομηνίες 20 και 22 Μαΐου και τον τελικό στις 24 Μαΐου 2008. Παρόλο που η Ελλάδα είχε εξασφαλίσει τη θέση της στον τελικό του 2008, μετά την 7η θέση που κατέλαβε στον Διαγωνισμό Τραγουδιού Eurovision 2007, έπρεπε να συμμετάσχει σε ημιτελικό για πρώτη φορά από το 2004, εξαιτίας των νέων κανονισμών της Ευρωπαϊκής Ραδιοτηλεοπτικής Ένωσης (EBU). Τα προηγούμενα χρόνια, οι χώρες που τερμάτιζαν στην πρώτη δεκάδα του προηγούμενου διαγωνισμού είχαν εξασφαλισμένη τη θέση τους στον τελικό. Σύμφωνα, όμως, με τους νέους κανόνες της Eurovision, όλες οι συμμετέχουσες χώρες, εκτός από τη διοργανώτρια χώρα και τις "Μεγάλες Τέσσερις", που αποτελούνται από τη Γαλλία, τη Γερμανία, την Ισπανία και το Ηνωμένο Βασίλειο, πρέπει να προκριθούν από έναν από τους δύο ημιτελικούς για να διαγωνιστούν στον τελικό, με τις 10 πρώτες χώρες από τους αντίστοιχους ημιτελικούς τους να προκρίνονται στον τελικό. Στις 28 Ιανουαρίου 2008, πραγματοποιήθηκε η κλήρωση κατανομής που έβαλε κάθε έθνος σε έναν από τους δύο ημιτελικούς. Η Ελλάδα κληρώθηκε να ερμηνεύσει στον πρώτο ημιτελικό. Στις 17 Μαρτίου 2008, πραγματοποιήθηκε η κλήρωση για τη σειρά εμφάνισης στους ημιτελικούς, με την Ελλάδα να κληρώνεται στην 19η και τελευταία θέση του πρώτου ημιτελικού, μετά τη συμμετοχή της Ρωσίας, η οποία κέρδισε τον διαγωνισμό.

Οι δύο ημιτελικοί και ο τελικός μεταδόθηκαν στην Ελλάδα τηλεοπτικά μέσω της ΝΕΤ, ραδιοφωνικά μέσω του Δεύτερου Προγράμματος, της Φωνής της Ελλάδας και των 19 περιφερειακών σταθμών της ΕΡΑ, δορυφορικά από την ERT World και διαδικτυακά από την ιστοσελίδα της ΕΡΤ, με σχολιάστριες τη Μπέττυ και Ματθίλδη Μαγγίρα για την τηλεόραση και τη Μαρία Κοζάκου για το ραδιόφωνο.

 Ημιτελικός 
Η Ελλάδα ερμήνευσε 19η σε σειρά εμφάνισης, μετά τη συμμετοχή της Ρωσίας. Στο τέλος του σόου, η χώρα ανακοινώθηκε πως προκρίθηκε για τον τελικό. Αργότερα αποκαλύφθηκε ότι η Ελλάδα κέρδισε τον πρώτο ημιτελικό με 156 βαθμούς.

 Τελικός 
Μετά τον ημιτελικό, η Ελλάδα κληρώθηκε στην 21η θέση του τελικού, μετά τη συμμετοχή του Αζερμπαϊτζάν και πριν τη συμμετοχή της Ισπανίας. Η Ελλάδα κατετάγη τρίτη στον τελικό, σημειώνοντας 218 βαθμούς.

Ψηφοφορία
 Βαθμοί που δόθηκαν στην Ελλάδα 

Βαθμοί που δόθηκαν στην Ελλάδα (Ημιτελικός 1) Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός

Βαθμοί που δόθηκαν στην Ελλάδα (Τελικός) Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

 Βαθμοί που δόθηκαν από την Ελλάδα 

Βαθμοί που δόθηκαν από την Ελλάδα (Ημιτελικός 1) Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

Βαθμοί που δόθηκαν από την Ελλάδα (Τελικός) Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

Παραπομπές

Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 2008